Singlen blev indspillet den 1. juli 1963 (mindre end en uge efter "She Loves You" blev skrevet) og blev produceret af [[George Martin]].{{sfn|Lewisohn|1993|p=114}} Efter en 345 minutters session var begge numre indspillet; Oprindeligt var sessionen booket fra 14.30 til 17.30, men det blev ændret til 17.00 til 22.45. Der er ikke nogen dokumentation vedrørende hvor mange indspilninger (takes), der blev udført af de to sange.{{sfn|Lewisohn|1993|p=114}} Mixing blev foretaget den 4. juli 1963 kl. 10.00 - 13.00. The Beatles var sandsynligvis ikke til stede ved den lejlighed, men de var helt sikkert i London om aftenen, hvor de så [[The Rolling Stones]] for anden gang live på The Scene Club i [[Soho]].{{sfn|Lewisohn|1993|p=115}} Første gang, de så "The Rolling Stones" live var den 14. april 1963 på Crawdaddy Club, der lå i pubben på stationshotellet i Richmond-upon-Thames. {{sfn|Lewisohn|1993|p=107}}
Musik